**…. hankekord**

Vastu võetud … juhatuse otsusega nr ..

Määrus kehtestatakse riigihangete seaduse § 9 lõike 1 ja 4 alusel.

**§ 1. Üldsätted**

(1) … hankekord reguleerib … (edaspidi …) riigihangete, sealhulgas alla lihthanke piirmäära jäävate asjade ostmise ning teenuste ja ehitustööde tellimise korraldamist.

(2) Hankekorras sätestatakse asja, teenuse ja ehitustöö hind ilma käibemaksuta.

(3) Riigihangete korraldamise ning pakkumuse edukaks tunnistamise otsustab … juhatus oma otsusega.

(4) Riigihanke, sealhulgas alla lihthanke piirmäära jäävate asjade ostmise ning teenuste ja ehitustööde tellimise korraldamise eest vastutab … tegevjuht, kes tagab kõigi nõutavate hankedokumentide koostamise ning nõutavate dokumentide õigeaegse esitamise riigihangete registrile.

(5) Hankelepingu täitmise üle tagab kontrolli … tegevjuht, kui hankelepingus ei ole sätestatud teisiti.

**§ 2. Riigihangete planeerimine ja hankeplaan**

(1) … poolt planeeritavad riigihanked kooskõlastatakse juhatuses eelarve koostamise käigus. Riigihangete planeerimiseks kinnitab … juhatus oma otsusega ühe kuu jooksul pärast eelarve vastuvõtmist eelarveaastaks planeeritud riigihangete hankeplaani (edaspidi hankeplaan), mis avaldatakse … veebilehel.

(2) Hankeplaanis märgitakse kavandatavad riigihanked, mille eeldatav maksumus on suurem seaduses sätestatud lihthanke piirmäärast.

(3) Hankeplaanis peavad sisalduma alljärgnevad andmed:

1) riigihanke nimetus;

2) hankelepingu eeldatav maksumus;

3) hankemenetluse liik;

4) riigihanke väljakuulutamise eeldatav aeg;

5) hankelepingu sõlmimise eeldatav aeg;

6) riigihanke eest vastutav isik;

7) rahastamise allikas.

**§ 3. Alla lihthanke piirmäära asja ostmine, teenuse ja ehitustöö tellimine**

(1) … alla lihthanke piirmäära jääva asja ostmise ning teenuse ja ehitustöö tellimise korral peab järgima raha säästliku ja otstarbeka kasutamise põhimõtet ning saavutama tehingu eesmärgi mõistliku maksumusega, tagades konkurentsi korral erinevate pakkumuste võrdlemise teel parima võimaliku hinna ja kvaliteedi suhte.

(2) Pakkumuse esitamise tähtaeg on vähemalt viis tööpäeva pakkumuskutse avaldamisest.

(3) Hinnapakkumuste nõuded asjade ostmise, teenuse tellimise või ehitustöö tellimise puhul:

1) hinnaga kuni 1000 eurot ei ole vajalik hinnapakkumuse võtmine;

2) hinnaga 1000 eurot kuni 5000t eurot on vajalik vähemalt ühe kirjaliku hinnapakkumuse võtmine;

3) hinnaga 5000 eurost kuni 10 000 eurot on nõutud vähemalt kolm kirjalikku hinnapakkumust.

(4) Hinnaga kuni 10 000 eurot maksva asja ostmise, teenuse või ehitustöö tellimise otsustab … tegevjuht, kes arvestab eelarve otstarbekaima kasutamise põhimõtet ning lähtub turu-uuringust, pakkuja poolt esitatud kirjalikust pakkumusest või avalikust hinnakirjast.

(5) Juhul kui käesoleva paragrahvi lõike 3 punktis 3 sätestatud tingimustel võrreldavaid pakkumisi ei tule, teeb otsuse … juhatus.

(6) Juhul kui parima pakkumuse maksumus ületab käesoleva paragrahvi lõikes 3 märgitud ülemmäära, teeb pakkuja edukaks tunnistamise kohta otsuse … juhatus.

(7) Juhul kui planeeritav hind jääb käesoleva paragrahvi lõikes 3 sätestatud ülemmäära ning seaduses sätestatud lihthanke piirmäära vahele, viib menetluse läbi … tegevjuht, kes võtab kirjalikud pakkumused vähemalt kolmelt pakkujalt. Menetluskäigu ja pakkuja edukaks tunnistamise kohta teeb otsuse … juhatus.

(8) Erandkorras võib tegevjuht teha ettepaneku pakkumuse tegemiseks ühele pakkujale, kui eelkõige loomingulise, esituskunsti või koolitusalase sisuga teenus või asi on otseselt seotud konkreetse isikuga. Pakkumuses esitatud asja või teenuse hind peab olema mõistlik ning põhjendatud. Juhul kui hind ületab käesoleva paragrahvi lõike 3 punktis 3 sätestatud ülemmäära, on tehingu tegemiseks vajalik … juhatuse eelnev otsus.

**§ 4. Meetmed huvide konflikti ennetamiseks, tuvastamiseks ja kõrvaldamiseks**

(1) … ennetab ja väldib riigihanke, sealhulgas alla lihthanke piirmäära jäävate asjade ostmise ning teenuste ja ehitustööde tellimise korraldamisel konkurentsi kahjustava huvide konflikti. Huvide konfliktina käsitletakse hangete teostamise korras olukorda, milles hankemenetlust korraldaval isikul või menetlusse kaasatud isikul või isikul, kes võib mõjutada riigihanke tulemust, on otseselt või kaudselt finantsalaseid, majanduslikke või muid isiklikke huvisid, mida võib hinnata tema erapooletust ja sõltumatust kahjustavatena.

(2) Käesoleva paragrahvi lõikes 1 märgitud isik on kohustatud informeerima tegevjuhti või juhatuse esimeest asjaoludest, mis võivad tema osalemisel hanke korraldamisel põhjustada huvide konflikti ning vastav isik taandatakse hanke korraldamisest.

**§ 5. Rakendussätted**

Kord jõustub pärast … juhatuse otsuse vastuvõtmist.